**МАНДАТ 2019 – 2023 г.**

**РЕШЕНИЯ НА ОБЩС-ДОЛНИ ЧИФЛИК ОТ 15.10.2021 г.**

**РЕШЕНИЕ № 535**

На основание чл. 21, ал. 2 във връзка с чл. 21, ал.1, т.6 и т.12 от Закона за местното самоуправление и местната администрация, чл. 83, ал. 2, чл. 84, ал. 1 от Закон за публичните финанси и чл. 16, ал. 5 и ал. 6 от Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на бюджета на община Долни чифлик одобрява проектобюджета за 2022 година и на актуализираната бюджетна прогноза на община Долни чифлик за периода 2023-2024 година, съгласно приложенията / № 1а, 6г, 7г, 8, 8а/ към докладната записка.

**РЕШЕНИЕ № 536**

На основание чл. 21, ал. 2 във връзка с чл. 21, ал. 1, т. 10 и чл. 27, ал. 4 и ал. 5 от Закона за местното самоуправление и местната администрация

1. Упълномощава кмета на общината Красимира Пенева Анастасова да подпише Запис на заповед, без протест и без разноски, платим на предявяване в полза на Министерство на труда и социалната политика в размер на 46 239,94 лв. (четиридесет и шест хиляди двеста тридесет и девет лева и деветдесет и четири стотинки) за обезпечаване на авансово плащане по договор за отпускане на безвъзмездна финансова помощ BG05M9OP001-2.004-0018-C01 от 27.07.2016 г. по Оперативна програма „Развитие на човешките ресурси", процедура чрез директно предоставяне на конкретен бенефициент BG05M9OP001-2.004 „Услуги за ранно детско развитие”, с падеж 31.05.2023 г.
2. Възлага на кмета на община Долни чифлик да подготви необходимите документи по договор № BG05M9OP001-2.004-0018-C01 от 27.07.2016 г. и да ги представи пред Министерство на труда и социалната политика.

**РЕШЕНИЕ № 537**

На основание чл. 21, ал. 2 във връзка с чл. 21, ал.1, т.6 от Закона за местното самоуправление и местната администрация изменя Решение № 354 от 25.02.2021 г. на Общински съвет – Долни чифлик за бюджета на община Долни чифлик за 2021 година, както следва:

1. В приложение 2 към Решение № 354 от 25.02.2021 г.:

2.1. в дейност 122 „Общинска администрация“ намалява §§ 10-98 „Други разходи, некласифицирани в други параграфи и подпараграфи“ с 2000 и увеличава §§ 42-14 “Обезщетения и помощи по решения на общински съвет“ с 10 000;

2.2. в дейност 123 „Общински съвет“ намалява §§ 10-98 „Други разходи, некласифицирани в други параграфи и подпараграфи“ с 4000;

2.3. в дейност 606 „Изграждане, ремонт и поддържане на уличната мрежа“ намалява §§ 10-30 „Текущ ремонт“ с 4000;

В т.1.4.1. към Решение № 354 от 25.02.2021 година, „Помощи по решение на ОбщС завишава с 10 000, за църковен храм „Св. Рождество Богородично“;

В т.1.5.2. към Решение № 354 от 25.02.2021 година „Разходи за представителни цели на кмета на общината намалява с 2000 лева и съответно на общинския съвет намалява с 4000 лева;